กระทรวงวัฒนธรรม จัดงานวันภาษาไทยแห่งชาติ ปี 2564 เน้นรูปแบบออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เนื่องในวันภาษาไทยแห่งชาติ ซึ่งตรงกับวันที่ 29 กรกฎาคมของทุกปี โดยแต่ละปีกำหนดจัดกิจกรรมเพื่อส่งเสริมการใช้ภาษาไทยอย่างถูกต้อง แต่เนื่องจากสถานการณ์การแพร่ระบาดโรคโควิด-19 จึงปรับรูปแบบจัดกิจกรรมผ่านออนไลน์ ส่วนการคัดเลือกผู้เป็นแบบอย่างการใช้ภาษาไทยปีนี้ มีผู้เป็นผู้ใช้ภาษาไทยสร้างสรรค์  3 รางวัล ได้แก่ ประเภทบุคคล พระอธิการไพศาล วิสาโล เจ้าอาวาสวัดป่าสุคะโต  จังหวัดชัยภูมิ ประเภทรายการโทรทัศน์ รายการคุณพระช่วย สถานีโทรทัศน์ช่องเวิร์คพอยท์ และประเภทสื่อวิทยุกระจายเสียง ได้แก่ รายการรู้ รักษ์ภาษาไทย ของสถานีวิทยุกระจายเสียงแห่งประเทศไทย ส่วนการคัดเลือกปูชนียบุคคลด้านภาษาไทย ได้แก่ รศ.นภาลัย สุวรรณธาดา  รศ.นันทา ขุนภักดี และผศ.ประพจน์ อัศววิรุฬหการ ผู้ใช้ภาษาไทยดีเด่น อาทิ น.ส.รัดเกล้า อามระดิษ นางสุชาดีมณีวงศ์  นายอภิชาติ ดำดี ผู้ใช้ภาษาไทยถิ่นดีเด่น ได้แก่ นายชาตรี เสงี่ยมวงศ์ นายถนอม ปาจา รางวัลเพชรในเพลง  19 รางวัล อาทิ  การประพันธ์คำร้องเพลงไทยสากล รางวัลชนะเลิศ เพลงศิลปินแห่งชาติ คำร้องเพลงไทยลูกทุ่ง ชนะเลิศ เพลงแรงก้อนสุดท้าย  คำร้องเพลงเพื่อชีวิต รางวัลชมเชย 2 รางวัล ได้แก่ เพลงซากไม้ชายน้ำและเพลงเขาเป็นหญิง เธอเป็นชาย รางวัลการขับร้องเพลงไทยสากลชาย รางวัลชมเชย 2 รางวัล ได้แก่ เพลงให้โลกได้เห็น  นายธงไชย  แมคอินไตย์ และเพลงลม ผู้ขับร้อง นายณพสิน  แสงสุวรรณ ขับร้องเพลงไทยสากลหญิง รางวัลชมเชย 2 รางวัล ได้แก่ เพลงลมหายใจ น.ส.ณัฐธิกา เอี่ยมท่าไม้ และเพลงบัวขาว น.ส.สาธิดา  พรหมพิริยะ ขับร้องเพลงไทยลูกทุ่งชาย รางวัลชนะเลิศ  เพลงโธ่...น้องกลอย  นายธนพล  สัมมาพรต ขับร้องเพลงไทยลูกทุ่งหญิง ชนะเลิศ  เพลงแฟนเก่าเขาลืม  น.ส.ภัทริยา  รัตนพันธ์ ขับร้องเพลงเพื่อชีวิตชาย เพลงรักคนอื่นไม่ได้เลย  นายวิชาญ  ศรีฟอง ขับร้องเพลงเพื่อชีวิตหญิง รางวัลชมเชย เพลงมนุษย์ ผู้ขับร้อง น.ส.ณริสสา ดำเนินผล